钦定古今图书集成/明伦汇编/氏族典/第378卷 > 孔公恂
## 钦定古今图书集成/明伦汇编/氏族典/第378卷 > 孔公恂

按《明外史孔公恂传》：“公恂字宗文，曲阜人，先圣五十
八世孙，景泰五年登第。天顺初，授礼科给事中。大学
士李贤言：‘公恂大圣人后，赞善司马恂，宋大贤温国
公光后，宜辅导太子’。帝喜，同日超拜少詹事，东宫讲
读，入语孝肃皇后曰：‘吾今日得圣贤子孙为汝子傅’。”
孝肃皇后者，宪宗生母，以皇贵妃有宠，于是具冠服
拜谢，宫中传为盛事云。成化二年谪汉阳知府。未至，
丁父忧。服阕，还故秩，莅南京詹事府。久之卒。